‘મા’ અને ‘મા વાત્સલ્ય’ યોજના હેઠળ સરકારે નિયત કરેલા પ્રોસિજર ઉપરાંત કિડની ટ્રાન્સપ્લાન્ટેશન, લીવર ટ્રાન્સપ્લાન્ટેશન અને પેન્ક્રિયાસ ટ્રાન્સપ્લાન્ટેશનની સારવારની પ્રોસિજરનો ઉમેરો કર્યો છે. સરકાર દ્વારા ઉપરોક્ત તમામ ટ્રાન્સપ્લાન્ટેશનની પ્રોસિજર માટે લાભની મર્યાદા પ્રતિ વર્ષ, પ્રતિ કુટુંબ રૂ. પાંચ લાખ નક્કી કર્યા છે. જેની અમલવારી ‘મા’ અને ‘મા વાત્સલ્ય’ યોજનાના તમામ લાભાર્થીઓ માટે કરવામાં આવશે. સિવિલ કેમ્પસમાં આવેલી કિડની હોસ્પિટલમાં આવતા મોટાભાગના દર્દીઓને યોજનાના લાભની સાથેસાથે અત્યાધુનિક સારવારનો લાભ મળી શકશે.